**ÎNSCRIEREA ÎN ÎNVĂȚĂMÂNTUL PRIMAR 2022-2023**

Ca în fiecare an, în semestrul al II-lea încep **înscrierile în clasa pregătitoare pentru anul școlar următor.**.

În conformitate cu prevederile Legii educației naționale nr. 1/2011, părinții, ai căror copii împlinesc vârsta de 6 ani până la data de 31 august 2022 inclusiv, au obligația de a înscrie copiii în învățământul primar în clasa pregătitoare.

Părinții ai căror copii împlinesc în anul curent vârsta de 6 ani în perioada 1 septembrie—31 decembrie 2022 inclusiv, pot să își înscrie copiii în învățământul primar, în clasa pregătitoare, dacă nivelul lor de dezvoltare este corespunzător. În această situație, pentru copiii care au frecventat grădinița, înscrierea în clasa pregătitoare se face la solicitarea scrisă a părinților, în baza recomandării eliberate de unitatea de învățământ cu nivel preșcolar. Solicitarea de eliberare a recomandării, prevăzută în anexa nr. 1 care face parte integrantă din metodologie, trebuie depusă la unitatea de învățământ preșcolar.

Părinții copiilor care împlinesc vârsta de 6 ani în perioada 1 septembrie – 31 decembrie 2022 inclusiv, care nu optează pentru înscrierea copiilor în clasa pregătitoare în anul școlar 2022-2023, sau ai celor pentru care evaluarea menționată arată că dezvoltarea psihosomatică nu poate asigura parcurgerea cu succes a clasei pregătitoare își vor înscrie copiii la grădiniță, în grupa mare.

Evaluarea dezvoltării copiilor care nu au frecventat grădinița sau care s-au întors din străinătate, se efectuează de către centrele județene de resurse și asistență educațională *(CJRAE)*, în perioada prevăzută de *Calendarul înscrierii în învățământul primar (30 martie- 8 aprilie).*

Pentru înscrierea în grădinițele de pe raza comunei Satchinez, nu există criterii specifice de departajare.

 Pentru anul școlar 2022-2023, avem propus următorul Plan de școlarizare:

* ŞCOALA GIMNAZIALĂ SATCHINEZ – **2 clase pregătitoare , 40 locuri**
* ŞCOALA GIMNAZIALĂ HODONI –**0,5 clasa pregătitoare (simultan),  7 locuri**
* ŞCOALA PRIMARĂ BARATEAZ –**0,5 clasa pregătitoare (simultan ), 10 locuri**

 **Înscrierile** vor avea loc în două etape :

1. Prima etapă: **11 aprilie – 10 mai 2022**, de luni până joi, între orele 8-18, vineri 8-17
2. A doua etapă : **31 mai– 7 iunie 2022**, de luni până joi, între orele 8 -18, vineri 8-17.

 **Actele necesare** înscrierii sunt :

* Cerere tip – de la unitatea de învățământ la care părintele dorește înscrierea copilului
* Copii după actul de identitate al părintelui/tutorelui legal
* Certificatul de naștere al copilului
* Recomandarea eliberată de unitatea de învățământ preșcolar sau rezultatul evaluării dezvoltării copilului eliberat de CJRAE ( acolo unde este cazul).

 **Locul** unde vor avea loc înscrierile este la secretariatul Școlii Gimnaziale Satchinez, strada Daliei, nr.60, sediul Grădiniței P.N. Satchinez, telefon 0256/379501.

 Deoarece face parte din învățământul primar, clasa pregătitoare **se organizează** în spațiile celor trei școli : Satchinez, Hodoni și Bărăteaz. În toate cele trei locuri există clase special amenajate cu mobilier adaptat standardelor, comunicate de către Ministerul Sănătății, pentru copiii care intră în clasa pregătitoare și cu material didactic, specific pentru clasa respectivă.

 Prin **activitățile** care se vor desfășura pe parcursul clasei pregătitoare, copiii își vor dezvolta capacitatea de a comunica, vor stabili sau consolida primele contacte cu lumea numerelor și a literelor, vor învăța să observe mediul înconjurător și să interacționeze cu ceilalți copii, prin jocuri didactice, activități în echipă, activități de descoperire, prin desen, muzică și mișcare.

Așadar, îi așteptăm pe părinții tuturor copiilor din cele trei localități , care îndeplinesc aceste condiții, la secretariatul Școlii Gimnaziale Satchinez, cu scopul de a-și înscrie copiii, pentru a deveni viitori școlari.

Cu emoție, le urez viitorilor boboci, cât și familiilor acestora ” Bun venit în marea familie a învățământului primar!”

 Director,

prof. Liliana CĂLIANU